钦定古今图书集成/明伦汇编/交谊典/第057卷 > 《九日宴盛唐门》余阙
## 钦定古今图书集成/明伦汇编/交谊典/第057卷 > 《九日宴盛唐门》余阙

今日良宴集，玉帐设金县。宾称此嘉辰，令德应重干。
凄凄秋阳升，湛湛江景鲜。西驰三澨津，东瞻九华山。
文湍带粉堞，卿云覆彩旃。清歌送银爵，汎此秋花妍。
嗟予远征人，别家今四年。采薇夜归戍，操筑朝治垣。
微此一日欢，苦辛良可怜。中觞感前谍，抚运当泰年。
燔柴盛唐郡，泛舟枞江前。临川射长蛟，雄风推八埏。
竖儒谬从役，任重力迺绵。武功既无成，文德何由宣。
微勋傥有济，敢愧鲁仲连。